สผ.ขุดพบน้ำมันแหล่ง‘แอลจีเรีย’
ปตท.สผ.ขุดพบน้ำมันดิบแก๊สแหล่งใหม่ที่แอลจีเรีย ปีนี้เดินหน้าเจาะ
10 มี.ค. 2555

ปตท.สผ.ขุดพบน้ำมันดิบแก๊สแหล่งใหม่ที่แอลจีเรีย ปีนี้เดินหน้าเจาะ
นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัท ปตท. สำรวจและผลิตปิโตรเลียม หรือ ปตท.สผ. (PTTEP) เปิดเผยว่า ปตท.สผ.ร่วมลงทุนในสัดส่วน 24.5% และวันที่ 20 ธ.ค. 2554 ได้เจาะหลุมสำรวจ Rhourde Terfaia-1 (RTF1) ซึ่งเป็นหลุมแรกของโครงการแอลจีเรียฯ พบว่ามีอัตราการไหลของน้ำมันดิบประมาณ 1,000 บาร์เรลต่อวัน และก๊าซธรรมชาติประมาณ 0.3 ล้านลูกบาศก์ฟุตต่อวัน
ดังนั้น บริษัทและผู้ร่วมทุนมีแผนงานจะขุดเจาะหลุมสำรวจและหลุมประเมินผลเพิ่มเติมภายในปีนี้ เพื่อยืนยันศักยภาพทางปิโตรเลียมต่อไป 
ทางด้านบริษัท ผลิตไฟฟ้าราชบุรีโฮลดิ้ง (RATCH) นายนพพล มิลินทางกูร กรรมการผู้จัดการใหญ่ เปิดเผยว่า บริษัท โซล่า เพาเวอร์ (โคราช 3) ซึ่งบริษัทร่วมลงทุนในสัดส่วน 40% กับบริษัท โซล่า เพาเวอร์ ถือหุ้น 60% ได้เดินเครื่องผลิตไฟฟ้าเชิงพาณิชย์จำหน่ายแก่การไฟฟ้าส่วนภูมิภาค (กฟภ.) แล้วในวันที่ 9 มี.ค. 2555 
บริษัท ฟิทช์ เรท ติ้งส์ (ประเทศไทย) ประกาศจัดอันดับเครดิตภายในประเทศระยะยาว หุ้นกู้ไม่มีหลักประกันและไม่ด้อยสิทธิชุดใหม่ของบริษัท ไทยออยล์ (TOP) ชุดที่ 1 ครบกำหนดไถ่ถอนปี 2560 มูลค่า 3,000 ล้านบาท และชุดที่ 2 ครบกำหนดไถ่ถอนปี 2570 มูลค่า 7,000 ล้านบาท ที่ระดับ “AA-” ส่วนเงินที่ได้จากการขายหุ้นกู้ครั้งนี้จะนำไปใช้สำหรับชำระหุ้นกู้เดิม ใช้เป็นเงินทุนหมุนเวียนและเงินลงทุน